Marczell György (meteorológus)
Marczell György (Pozsony, 1871. április 10. – Budapest, 1943. február 1.) meteorológus.

Életrajza
1871. április 10-én született Pozsonyban. Egyetemi éveiben a budapesti egyetem bölcsész karának hallgatója volt. 1894-ben lépett a Meteorológiai Intézet kötelékébe. Eleinte a kiskartali csillagdában tevékenykedett, 1900-tól pedig a tervei alapján felépített ógyallai meteorológiai és földmágnesességi obszervatórium vezetője lett. 1904-ben került a budapesti Meteorológiai Intézethez, 1927-ben aligazgatója, majd 1933-ban igazgatója lett. 1934-ben vonult nyugdíjba.

Munkássága
Hazánkban a mikroklimatikus megfigyelések módszerének és az eredmények matematikai feldolgozásának első művelője volt, de ugyanúgy a magaslégkör-kutatás megalapítója is. Kezdeményezésére szállott fel 1913. január 13-án az első műszeres léggömb, amellyel megindult a magyar sztratoszférakutatás. 

Róla nevezték el a pestlőrinci obszervatóriumot. Közel százra tehető szakirodalmi munkája maradt fenn.

Műve

 Körültekintés néhány külföldi meteorologiai intézetben. Budapest, 1898. (Héjas Endrével együtt).

Jegyzetek

Források

 Magyar életrajzi lexikon I-II. Főszerk. Kenyeres Ágnes. Bp., Akadémiai Kiadó, 1967-1969. 
 Szinnyei József: Magyar írók élete és munkái. Bp., 1891-1914. Hornyánszky Viktor

További információk

 Gulyás Pál: Magyar írók élete és munkái. Bp., Magyar Könyvtárosok és Levéltárosok Egyesülete, 1939-2002. 7. kötettől sajtó alá rend. Viczián János.
 Magyar tudóslexikon. Főszerk. Nagy Ferenc. Bp., Better-MTESZ-OMIKK, 1997.
 Magyar utazók lexikona. Szerk. Balázs Dénes. Bp., Panoráma, 1993. 
 Révai Új Lexikona. Főszerk. Kollega Tarsoly István. Szekszárd, Babits, 1996-. 
 Új magyar életrajzi lexikon. Főszerk. Markó László. Bp., Magyar Könyvklub.

Magyar meteorológusok
1871-ben született  személyek
1943-ban elhunyt személyek
Pozsonyiak